cyanic-selkie/wikianc huggingface dataset:
Jarle Aarbakke
Rektor
Jarle Aarbakke har vært leder for «ekspertgruppen for nordområdene», nedsatt av regjeringen Stoltenberg II. Ledelsen av regjeringens ekspertutvalg for nordområdene skjedde i tett samarbeid med utenriksminister Jonas Gahr Støre, og avtrykket av arbeidet finnes i regjeringens nordområdestrategi, presentert i Tromsø 1. desember 2006, senere i Nordområdemeldingen fra regjeringen Stoltenberg II november 2011. Noen konkrete resultater har vært Regjeringens strategi for marin bioprospektering, BarentsWatch til Tromsø og Vardø, Regionale forskningsfond, og Barents 2020-midler på årlige statsbudsjetter med føringer til bruk i Nord-Norge. Nytt isgående havforskningsfartøy, nytt teknologibygg ved UiT, nytt MHII-bygg ved UiT. Det strategiske samarbeidet mellom Universitetet i Tromsø, Umeå universitet og Northern Federal Arctic University (NarFu) i Arkhangelsk og Uleåborgs universitet er også et resultat av dette arbeidet.
Han har vært nestleder i Universitets- og høgskolerådet (UHR) fra 1. august 2005 til 1. august 2007, og var fra 1. august 2007 til 1. august 2009 leder av rådet. Fra 2011 er han nestleder i Norges forskningsråds hovedstyre.
En undersøkelse gjennomfør av Cicion viste at Jarle Aarbakke var den rektoren i høyere utdanning som hadde vært desidert mest i media i 2008. Både i papiraviser og i nettmedia hadde Jarle Aarbakke svært mange flere oppslag enn de andre rektorene. I papirmedia hadde Aarbakke nesten tre ganger så mange oppslag som nummer to, Sigmund Grønmo.
Utmerkelser
Aarbakke ble i 2013 utnevnt til ridder av 1. klasse av St. Olavs Orden for «innsats for forskning og utdanning i nord.»
Verv
Viktigste fagpolitiske verv:
Nasjonale og internasjonale verv
Glenn Gould
Glenn Herbert Gould (født 25. september 1932 i Toronto i Ontario i Canada, død 4. oktober 1982 samme sted) var en canadisk pianist. Han har til dels vært omgitt av en kultpreget interesse og blir ansett som en av det tyvende århundres mest betydelige musikere.
Bakgrunn
Familien het opprinnelig Gold, men endret navn på 1930-tallet på grunn av antisemittiske holdninger før krigen og Gold-navnet ga jødiske assosiasjoner. Gould spøkte senere om dette, og svarte når noen spurte ham om han var jødisk, at han var jødisk under krigen («When people ask me if I'm Jewish, I always tell them that I was Jewish during the war»).
Som spedbarn skal han ofte ha nynnet/summet med stemmen i stedet for å skrike, og beveget fingrene som en pianist, og familiens lege forutså at han «måtte bli enten lege eller pianist». Ulikt andre barn, trykket han ned en og en tangent da han fikk leke ved et piano, og hørte hele den lange tonen. Allerede i tre-årsalderen ble det slått fast at han hadde absolutt gehør, og han lærte å lese noter før han lærte å lese.
Etter å ha mottatt pianoundervisning av sin mor, som var barnebarn til en fetter av Edvard Grieg, begynte Gould i en alder av 10 år ved Royal Conservatory of Music (det kongelige musikkonservatorium). Der studerte han piano med Alberto Guerrero, orgel med Frederick C. Silvester og musikkteori med Leo Smith.
12 år gammel avla han avsluttende eksamen ved musikkonservatoriet, med høyeste karakter av alle Året etter avla han de skriftlige teorieksamenene og oppnådde den akademiske graden ATCM («Associate, Toronto Conservatory of Music»).
Konsertpianist
13 år gammel gjorde han i 1945 sin første offentlige opptreden (på orgel), og året etter opptrådte han for første gang med orkester (Toronto Symphony Orchestra) i en framføring av Beethovens fjerde pianokonsert. Hans første offentlige solokonsert fulgte i 1947, og hans første solokonsert på Canadian Broadcasting Corporation (CBC/Radio-Canada) Radio kom i 1950. Dette var begynnelsen på et langvarig godt forhold til radio og til innspillinger generelt.
I 1957 spilte Gould en konsert i Sovjetunionen og var da den første nordamerikaneren som spilte der etter andre verdenskrig.
Før en konsert med New York Philharmonic Orchestra under ledelse av Leonard Bernstein 6. april 1962 i Carnegie Hall i New York, tok Bernstein offentlig avstand fra den tolkningen Gould skulle framføre av Johannes Brahms' ''Pianokonsert nr. 1''. Dette vakte betydelig oppsikt, og kan ha vært en medvirkende årsak til at Gould trakk seg tilbake fra offentlige konserter.
Gould spilte mye av Mozarts tidligere verker, men mislikte mye av hans senere arbeider. Et kjent sitat fra Gould er at «Mozart døde ikke for tidlig, men for sent».
Arbeid
Han er spesielt kjent for sine innspillinger av Johann Sebastian Bachs musikk, hvor han viste en sjelden teknikk og var i stand til å uttrykke polyfonien i Bachs musikk – og særlig to innspillinger av Goldbergvariasjonene – samt for sin eksentriske personlighet. Dette gikk blant annet på hans uortodoks musikalske tolkninger og opptreden ved tangentene, men også hans livsstil og personlige oppførsel. Han uttalte blant annet: Mange syns det er synd at Mozart døde så tidlig, men jeg syns han døde alt for sent. Han var svært kritisk til utviklingen av Mozarts musikk etter hvert som komponisten ble eldre, forkastet mange av de tradisjonelle oppføringene av romantisk musikk og hadde ganske overraskende framføringer av verker av Franz Liszt, Robert Schumann og Frédéric Chopin.
Selv om han hovedsakelig er kjent for sine Bach-tolkninger, hadde han et bredt repertoar, som inneholdt komposisjoner av blant andre Ludwig van Beethoven, Wolfgang Amadeus Mozart, Joseph Haydn, Johannes Brahms, tidlig barokk-komponister og også 1900-talls komponister, blant dem atonale komponister som Arnold Schönberg.
Han sluttet å opptre offentlig i 1964, og tilbrakte resten av sin karriere med studioinnspillinger, ofte med originalt valg av repertoar.
Han ble tildelt Grammy Award i 1974, to i 1983 og i 1984.
Forhold til moderne musikk
Selv om han likte noe moderne musikk, var han stort sett enten negativ eller ambivalent til populærmusikken. Han likte å gå på jazzkonserter med venner i sin ungdom, og har nevnt jazz i sine skrifter. Ved en anledning kritiserte han The Beatles for «bad voice leading», men kunne like artister som Petula Clark og Barbra Streisand. Det var en gjensidig beundring mellom ham og jazzpianisten Bill Evans, som spilte inn sitt verk Conversations with Myself på Goulds Steinway & Sons' CD 318 flygel.
Arven etter Gould
Glenn Gould døde i 1982 i Toronto etter et hjerneslag. Han er gravlagt på gravplassen Mount Pleasant Cemetery i Toronto i Canada.
Året etter sin død ble han tatt opp i Canadian Music Hall of Fame.
I 1997 ble The Glenn Gould School opprettet ved The Royal Conservatory of Music i Toronto, og Canadian Broadcasting Corporation har et eget studio oppkalt etter ham.
Året etter at han døde ble Glenn Gould-prisen etablert gjennom Glenn Gould-stiftelsen som ble etablert av venner, kolleger og beundrere av Gould.
Nine
Nine er engelsk for tallet 9.
Nine kan også henvise til
Endosporer
Endosporer er spesielle strukturer som blir dannet inne i bakteriecellene for å beskytte bakteriene ved dårlige tider. Prosessen kalles for sporulation. Sporer er differensierte celler som er veldig resistent mot varme. De er også resistente overfor sterke kjemikalier. I jord er det rikelig med bakterier som danner sporer, og en hvilken som helst jordprøve vil inneholder endosporer. Slektene staver/Bacillus og Clostridium er de best studerte artene som danner sporer.
Funnet av endosporer var en viktig oppdagelse fordi det er viktig å vite om varmeresistende former for bakterier ved sterilisering av utstyr. Det er ikke bare bakterier som danner sporer, men de bakterielle sporene er unik i at de tåler høye temperaturer. Foruten å tåle varme, tåler endosporene tørking, radioaktivitet, syrer og andre sterke kjemikalier. De kan være sporer og være uvirksom i en ekstremt lang tid.
Fylkesvei 7958
Fylkesvei 7958 går mellom Nordstraumen og Kjøllefjord i Kvænangen kommune. Veien er 5,2 km lang.
Revolution (sang)
«Revolution» er en sang komponert av John Lennon og innspilt av The Beatles 12. juli 1968. Den ble utgitt som en Lennon/McCartney-sang i 1968 noen måneder før The Beatles (White Album).
Sangen kjennetegnes av det heftige gitarspillet den begynner med. Teksten er ganske samfunnskritisk som mange andre sanger av Lennon. Den skulle egentlig gi navnet til en singel, men kom på B-siden til McCartneys «Hey Jude». Lennon ønsket det da «Hey Jude» var en sang som omhandlet hans sønn Julian. The Beatles (White Album) inneholder en annen versjon av sangen – «Revolution 1».
«Revolution 1»
«Revolution 1» er en sang komponert av John Lennon og innspilt av The Beatles mellom 30. mai og 4. juni 1968, utgitt på bandets album The Beatles (White Album). Sangen er som vanlig kreditert Lennon/McCartney.
Sangen er en tidlig versjon av «Revolution», og musikken har et noe lavere tempo samt at det er en liten forskjell i teksten. Tekstforskjellen består av inklusjonen av ordet «in» på slutten av refrengets linje: «Don't you know that you can count me out (in)». Lennon sa han ikke var sikker på sitt standpunkt angående sangens tema, slik at han ville være åpen for begge alternativene.
Lennon fikk beskjed om at tempoet på låten var for tregt til at den kunne gis ut på en singel, så det ble spilt inn en raskere og råere versjon for utgivelse på B-siden til singelen «Hey Jude». Denne første innspillingen fikk så navnet «Revolution 1» for at de to versjonene ikke skulle forveksles.
Antonis Nikopolidis
Antonis Nikopolidis (gresk: Αντώνης Νικοπολίδης – Andónis Nikopolídis, født 14. januar 1971) er en gresk tidligere fotballspiller som sist spilte for Olympiakos CFP. Han er sett på som en av de beste keeperne Hellas har produsert, kun ranket under Nikos Sarganis. Nikopolidis har blitt kåret til den greske toppdivisjonens beste keeper seks ganger, og var i tillegg svært delaktig i Hellas' EM-triumf i 2004.
Spillerkarriere
Nikopolidis startet karrieren i hjembyen Arta, før turen gikk til giganten Panathinaikos i 1989. Han fikk sin debut allerede året etter mot erkerivalen Olympiakos, men det var først gradvis etter 1994/1995 sesongen han fikk en fast plass på laget. På starten av 2000-tallet var han blant Panathinaikos' aller viktigste og beste spillere, og ble invitert av Zinedine Zidane til en allstar-kamp i 2002, noe som var svært uvanlig for en gresk fotballspiller.
Antonis Nikopolidis startet sesongen 2003/04 veldig bra, og det ble nærmest møtt med vantro da han avslo en ny kontrakt med klubben ved juletider. Senere kom det frem at han hadde kommet til muntlig enighet om en kontrakt med erkerivalen Olympiakos. Etter dette ble han benket resten av sesongen, og da han løftet pokalen ved sesongslutt ble han pepet på av mesteparten av Panathinaikos-fansen på grunn av sitt noe uetiske valg.
I Olympiakos har han de siste fire årene vært en særdeles viktig spiller, og tendensen til å gjøre tabber har gått ned med alderen. I sesongen 2007/2008 ble han kåret av fansen til den beste spilleren klubben hadde hatt den sesongen, på grunn av hans eminente spill i Mesterligaen. I serien reddet han også tre straffespark i løpet av fire kamper. I Olympiakos har han reddet tre straffespark i Champions League i løpet av sine fire år mot Rosenborg, AS Roma og Real Madrid, noe som gjør han ubeseiret på straffer i den rød-hvite trøya. I februar 2008 signerte han en kontrakt som vil holde han i klubben ut 08/09-sesongen, da han etter planene skal legge opp i en alder av 39 år.
Landslagskarriere
For gjorde han sin debut i 1999 mot. To år senere, i en alder av 31 år, var han det udiskutable førstevalget mellom stengene til Otto Rehhagels mannskap. For Hellas var han sammen med et pottetett forsvar hovedgrunnen til at laget ikke slapp inn et eneste mål i de tre siste kampene av EM 2004, som Hellas til slutt vant. Både i kvalifiseringen til VM 2006 og EM 2008 var Nikopolidis fast for Hellas, og var også kaptein i mange kamper. Etter et dårlig mesterskap i Østerrike og Sveits trakk han seg fra landslagsfotball, stående igjen med 90 kamper for det greske landslaget.
Sigurd Stubsjøen
Sigurd Stubsjøen (født 1961) er en norsk-amerikansk psykolog og forfatter. Han er en ekspert på terapeutisk bruk av hypnose og selvhypnose, og er forfatter av boken Selvhypnose. I tillegg har han spesialisert seg på de psykologiske aspektene ved slanking og skrevet boken Tenk deg slank.
Too Young
«Too Young» er en amerikansk populærmusikksang, skrevet av Sidney Lippman (melodi) og Sylvia Dee (tekst). Den ble publisert i 1951.
Henry Turner
Henry H. Turner (født 28.august 1892 i Harrisburg i Illinois i USA, død 4. august 1970 i Oklahoma City Oklahoma) var en amerikansk endokrinolog, kjent for publikasjon av sin beskrivelse av Turners syndrom i 1938 i Association for the Study of Internal Secretions. Han var tilknuyttet University of Oklahoma College of Medicine.
Too Young
Pianisten Alberto Fernando Riccardo Semprini spilte inn en instrumentalversjon med rytmeakkompagnement i London 7. juli 1950 som andre melodi i medleyen «Dancing to the piano (No. 7): Hit Medley of Slow Foxtrots. 1. del» med «Alice in Wonderland» og «Forbidden Love». Medleyen ble utgitt av EMI på His Master's Voice-etiketten med katalognummer B 10123. I Norge ble den utgitt på His Master's Voice A.L. 3192.
Innspillingen med Patty Andrews ble utgitt av Decca Records med katalognummer 27569.
Sam Cooke spilte den inn. Den ble utgitt på hans album Hits of the Fifties.
Norske versjoner
På norsk bærer den tittelen «For ung».
Listeplasseringer
Nat King Coles versjon lå på Billboard Best Sellers In Stores-listen i 29 uker og lå på en førsteplass i fem uker.
Flere samtidige versjoner ble også spilt inn på plate og kom på listen, men ikke med en like høy plassering.
Patty Andrews' versjon kom på Billboard Best Sellers In Stores-listen 8. juni 1951 og lå som best som nummer 30. På andre Billboard-lister kom denne versjonen så høyt som nummer 19.
Versjoner som ikke nådde Top 30 Best Sellers In Stores-listen, men som kom på andre Billboard-lister var med Toni Arden (# 15, på Columbia), Fran Allison (# 20, på RCA), Richard Hayes (# 24, på Mercury) og Michael Jackson (på Motown).
I Storbritannia hadde Jimmy Young en hitversjon med sangen, også spilt inn på plate i 1951.
En versjon med Donny Osmond ble en hit for ham. Den kom inn på den britiske singlelisten 16. september 1972 og lå der i 15 uker med nummer fem som høyeste plassering. Den lå også åtte uker på den amerikanske Billboard Hot 100-singlelisten med nummer tre som høyeste plassering, etter at den ble utgitt på singlen MGM 14407 i 1972.
Shika Inu
Shika Inu er betegnelsen på de mellomstore japansk hunderasene. Inu er japansk for hund og shika for mellomstor. Akita betyr stor og er den eneste store japanske hunderasen. Rasene i shika-gruppen er svært like hverandre og skilles bare i detaljer i utseende og bruksområder. Alle opprinnelige japanske hunderaser er av typen spisshund, bortsett fra rasen Tosa, men den regnets egentlig ikke med blant de innfødte hunderasene i Japan.
Google Alerts
Google Alerts er en tjeneste levert av søkemotorfirmaet Google som sender e-post til sine brukere med informasjon om de siste nett- og nyhetssidene som omhandler deres interesser.
ISync
iSync er et program fra Apple som muliggjør synkronisering mellom Macintosh-maskiner med Mac OS X, håndholdte enheter og Internett.
Eksterne lenker
iSync på Apples hjemmesider
Nordstrand-ulykken
Togulykken på Nordstrand (også referert til som Nordstrand-ulykken) inntraff 3. oktober 1993 på Nordstrand stasjon. Et lokaltog av type 69 på vei fra Oslo S til Ski stod stille på Nordstrand stasjon da et løpsk skiftelokomotiv av type NS 6400 (L 6961) traff lokaltoget med en fart av 75 km/t. Lokaltogsettet bestod av vognene 69.068, 69.868 og 69.654, mens skifteloket var nr. 6454. Fem personer omkom i ulykken, alle var passasjerer i lokaltoget. Fire personer ble alvorlig skadet, herunder begge lokomotivførerne, mens et titalls flere fikk lettere skader.
Hendelsesforløp
I undersøkelsene etter ulykken ble det funnet ut at stengekranene for bremsesylinderne stod i feil stilling da skiftelokomotivet forlot NSBs område i Lodalen. Skiftelokomotivet hadde dermed ikke fungerende trykkluftbremser, men kun elektrodynamiske bremser og to parkeringsbremser. Ved Rosenholm holdeplass ble parkeringsbremsen koblet ut og lokomotivet begynte dermed å rulle bakover. På denne lokomotivtypen virker ikke de elektrodynamiske bremsene når toget beveger seg bakover, så lokomotivføreren hadde dermed ingen mulighet til å få stoppet lokomotivet, slik at ulykken ble et faktum.
I den første rettssaken i Oslo byrett etter ulykken ble lokomotivføreren på skiftelokomotivet tiltalt for å ha opptrådt uaktsomt, men han ble frikjent da det kom frem at han hadde arbeidet under stressende forhold (underbygget av forsinkelser) og fordi typekurset for lokomotivtypen ikke var tilfredsstillende nok. Instruksjonsboka for lokomotivtypen var oversatt til norsk av en som ikke var autorisert oversetter. I tillegg var tekst på lokomotivets stengekraner for bremser på nederlandsk språk, samtidig som innstillingene av disse (loddrett kontra vannrett kranstilling for hhv. stengt og åpent) var motsatt av andre typer skiftelokomotiver som da var i tjeneste hos NSB.
Denne første rettssaken ble siden anket til Høyesterett av påtalemyndighetene på grunnlag av at byretten hadde lagt til grunn en for mild aktsomhetsnorm, noe Høyesterett sluttet seg til. Da saken kom opp igjen i byretten i 1996 ble lokomotivføreren dømt, men han slapp å sone dommen samt å betale saksomkostningene. Som følge av brudd på Arbeidsmiljøloven med hensyn til mangelfull merking av stengekranene ble NSB idømt et forelegg på 150 000 kroner.
Religion i Storbritannia
Storbritannias religion er i høy grad preget av de mange historiske omveltninger som har hatt bakgrunn i religiøse konflikter.
Nordstrand-ulykken
Hendelsesforløp
Ved den løpske ferden hadde føreren av skiftelokomotivet forgjeves forsøkt å få telefonkontakt med togledelsen i Oslo. En konsekvens av ulykken var at det ble innført egne alarmtelefonnumre ved togledersentralene.
Religion i Storbritannia
Siden lollardismen har man skilt mellom de såkalte «etablerte» kirkene, dvs. de som det offentlige bekjenner seg til, og dissentere, både kristne og ikke-kristne.
De etablerte kirkene i Storbritannia består idag av den anglikanske kirken Church of England og den presbyterianske Church of Scotland. Det var tidligere en egen Church of Ireland og Church of Wales, men de ble oppløst i henholdsvis 1871 og 1920. I tillegg er det et stort mangfold av andre religiøse samfunn utenfor de offisielle kirkene, særlig katolske, ortodokse, muslimske, hindu, sikh, buddhistiske, og jødiske.
Historie
Kristendommen kom til De britiske øyer gradvis, så det er vanskelig å tidfeste et bestemt år da området ble kristent. I tillegg til hedenske religioner, ble også den romerske religionen populær. Både keltiske og katolske misjonærer kom til øyene, og så tidlig som i år 664 kom det til et forlik mellom keltiske og katolske geistlige om at katolisismen skulle være enerådende.
Storbritannia ble etterhvert et viktig knutepunkt for katolisismen – bl.a. var den norskinteresserte Nicholas Breakspear, senere Hadrian IV fra Storbritannia.
Men om katolisismen ble sterk i Storbritannia, hadde også mange av reformasjonens krefter sitt opphav der. Lollardismen i det 14. og 15. århundre, og dissentere som Stephen Langton, John Knox og John Wyclif var britiske.
Den største utfordringen til pavens autoritet kom imidlertid da Henrik VIII utropte seg til den engelske kirkens overhode.
Trostilhørighet
I en spørreundersøkelse i 2007, oppgav et representativt utvalg på 3,000 av befolkningen gjennom dybdeintervjuer følgende trostilknytninger:
Kilde: British Social Attitudes Surveys 2007.
Mathias Eikenes
Eikenes har i løpet av karrieren spilt for Sandane, Sogndal, Stryn, Spjelkavik og Ranheim i tillegg til å ha spilt for aldersbestemte landslag.
Eikenes ble matchvinner i sin debut for U21-landslaget, og scoret kampens eneste mål mot Slovakia 20. april 2005. Eikenes hadde året i forveien avsluttet sin videregående skolegang ved Firda videregående skole. Han gikk deretter fra sin ungdomsklubb, Sandane Turn og Idrettslag og spill i 3. divisjon, til Sogndal Fotball. I 2007 besluttet Eikenes å gå til Stryn Fotball etter at han fikk lite spill for Sogndals førstelag.
Signerte for Byneset i mars 2019 og fikk debuten mot Nationalkameratene 28.mars i OBOS-cup, en kamp han også kom på skåringslista med matchvinnerskåringen i en 3–1-seier.
FNs konvensjon om barnets rettigheter
FNs konvensjon om barnets rettigheter, ofte nevnt som Barnekonvensjonen, er en traktat om menneskerettigheter som omhandler sivile, politiske, økonomiske, sosiale og kulturelle rettigheter for barn.
Konvensjonen definerer et barn som et (født) menneske under 18 år, så fremt ikke en annen grense for voksen alder er anerkjent av landets lover. Traktaten ble vedtatt av FNs generalforsamling den 20. november 1989 og trådte i kraft 2. september 1990. Det er UNICEF, FNs barnefond, som forvalter konvensjonen på vegne av FN. Konvensjonen er ratifisert av 193 land, herav alle FNs medlemsland med unntak av USA.
To valgfrie tilleggsprotokoller ble vedtatt den 25. mai 2000. Den første valgfrie protokollen begrenser barns deltagelse i væpnede konflikter. Den andre protokollen forbyr salg av barn, barneprostitusjon og barnepornografi. Begge protokollene er ratifisert av mer enn 120 stater.
Norsk gjennomføring
Norge undertegnet konvensjonen i 26. januar 1990 og ratifiserte den 16. nov. 1990. Norge tok ved ratifiksjonen ett forbehold: Artikkel 40 paragraf 2 b V angående begrensninger i adgangen til å anke i straffesaker. Dette forbeholdet ble trukket tilbake i 1995 i forbindelse med to-instansreformen. I tillegg var det i proposisjonen til Stortinget et forslag om ett forbehold til, angående frihetsberøvelse av barn. Dette forbeholdet ble frafalt under behandlingen i Stortinget.
Norge deponerte ratfikasjonsdokumentet 8. januar 1991. I samsvar med artikkel 49 nr. 2 trådte konvensjonen i kraft for Norge en måned senere.
Konvensjonen, såvel som begge tilleggsprotokollene, ble i 2003 inkorporert i menneskerettsloven.
Van Heflin
Emmett Evan «Van» Heflin jr. (født 13. desember 1910 i Walters i Oklahoma, død 23. juli 1971 i Hollywood i California) var en amerikansk teater- og filmskuespiller. Han vant Oscar for beste mannlige birolle for rollen som Jeff Hartnett i filmen Johnny Eager (1942). Heflin har fått to stjerner på Hollywood Walk of Fame, en for sin innsats innen filmbransjen og en for TV.
Fylkesvei 7960
Fylkesvei 7960 går mellom Dorras og Undereidet i Kvænangen kommune. Veien er 5,4 km lang.
Frem til 2019 hadde veien betegnelsen fylkesvei 362 (Troms).
NO
NO eller no kan referere til:
Preview
Preview fra Apple er en programvare i Mac OS X for rask visning av ulike typer dokumenter, spesielt bilder og grafiske filer. Den siste versjonen av programmet (3.0.9) har også overtatt rollen som primært program for visning av filer i PDF-format.
Preview støtter indeksert tekstsøk som viser alle relevante forekomster umiddelbart i en oversiktelig liste, og når brukeren klikker på en av forekomstene, blir h*n tatt direkte til siden der teksten står.
Preview støtter også automatisk konvertering fra ESP- og PostScript-filer til PDF.
IChat
iChat, også referert til som iChat AV, er en klient for «direktemeldingstjeneste» (eng: instant messaging) med støtte for audio- og videokonferanse. Programmet følger med Mac OS X 10.2 og nyere.
iChat AV støtter meldingstjenesten AOL Instant Messaging, og gir dermed Macbrukere mulighet til å holde videokonferanser med Windowsbrukere, og vica versa. Apple har også lagd et eget webkamera, iSight, som fungerer sømløst sammen med iChat. Én videokonferanse kan ha opptil fire brukere. iChat er nå erstattet av Facetime i nyere Mac OS X.
iChat 1.0
iChat 1.0 fulgte med Mac OS X 10.2
iChat 2.0
iChat 2.0 fulgte med Mac OS X 10.3. Det støttet lyd og videosamtaler. iChat kunne ha videosamtaler med windowsbrukere som hadde AOL 5.
iChat 3.0
iChat 3.0 fulgte med Mac OS X 10.4. Det støttet opptil 4 brukere i samtidig videosamtale og lydkonferanse med 10 brukere. Videokvaliteten ble også bedre de begynte å bruke codecen H.264/AVC. Det hadde også støtte for jabber som gjør det mulig å bruke f.eks Google Talk
iChat 4.0
iChat 4.0 følger med Mac OS X 10.5 Nye funksjoner:
Guillaume Henri Dufour
Guillaume Henri Dufour (født 15. september 1787, død 14. juli 1875) var en sveitsisk general, kartograf, politiker og humanist. Som kartograf bidro han vesentlig til å produsere nøyaktige kart over Sveits. Han er dog mest kjent for å være blant stifterne av det som etterhvert ble Den internasjonale Røde Kors-komiteen, sammen med Henri Dunant og tre andre sveitsere.
Smirnov
Smirnov kan vise til:
Mannheller
Mannheller er ei fergekai i Sogndal kommune i Sogn og Fjordane. Ved kaia starter Amlatunnelens delte løp. Fergekaia ligger langs riksvei 5 og tar i mot trafikk som skal til og fra Fodnes. Mannheller fergekai ligger i det som tidligere var en øde strand.
Mannheller fergekai ble i 1997 tildelt Vakre vegers pris av Vegdirektoratet for god tilpasning til stedets natur. Prosjektet er designet av landskapsarkitektfirmaet Bjørbekk & Lindheim AS i samarbeid med Norconsult AS og med kunstneriske bidrag av Marianne Heske – silketrykk på plater i den gigantiske ventehallen for biler som er sprengt inn i fjellet. Prosjektets utfordring var den store rasfaren på stedet.
Don (navn)
Don er et opprinnelig engelsk mannsnavn, dannet som en kortform av Donald, som har opprinnelse i det irske navnet Dòmhnall, sammensatt av keltiske dumno, «verden», og val, «herske».
Merk at Don også er en spansk og italiensk tittel.
Kjente personer med navnet
Personene i listen er ordnet kronologisk etter fødselsår.
Chester Bennington
Bennington var kjent for sin sterke vokal i høyt toneleie. På de fleste Linkin Park-låtene hører man ham skrikende. Da han var yngre øvde han med å synge hver dag inntil lungene og halsen ble såre. Han var inspirert av grupper som Depeche Mode og Stone Temple Pilots.
Karriere
Bennington sluttet i Grey Daze på grunn av for mye uenigheter og ble erstattet av en kvinnelig vokalist. Dette bandet kaller seg nå Waterface.
Bennington var fra 1998 med i Linkin Park, og da de ga ut debutalbumet Hybrid Theory bidro han med sangen «One Step Closer» som vant en Grammy-pris.
Privatliv
Han giftet seg da han var 20 år gammel med Samantha Bennington. Han hadde ikke penger til å kjøpe ringer, så de tatoverte gifteringene på ringfingrene. Med Samantha fikk han sønnen Draven Sebastian Bennington i 2002. I 2005 ble ekteparet skilt og Samantha fikk hele foreldreansvaret for sønnen mens Bennington kjempet for besøksrett. Han ble gift med Talinda Bentley og de fikk tre barn sammen.
Bennington ble funnet død i en bolig i Los Angeles i juli 2017. Bennington begikk selvmord.
Kolonihage
En kolonihage er en samling parseller på kommunal eller privat grunn, i byer eller bynære strøk. En kolonihage drives i fellesskap av leietakerne, ikke ulikt et sameie. Det er felles ansvar for fellesområder og felles bygninger, men hver parselleier driver sin egen parsell, steller egen hytte og dyrker og beplanter eget område innenfor de reglene som er etablert i kolonihagen.
Historikk
Det sies at kolonihagebevegelsen begynte allerede i Romerriket da byen var tett befolket og flere tok turen utenfor bymurene for å dyrke sin egen mat.
Norge
I Norge skiller kolonihagene seg fra parsellhagene ved at de førstnevnte har bebyggelse på parsellen.
Mange av de norske kolonihagene er tilknyttet Norsk Kolonihageforbund.
I Norge oppsto den første kolonihagen i (Kristiania) Oslo i 1907 da kommunen la ut parsellstykker på byens gamle søppelfylling på Rodeløkka. Interessenter søkte kommunen om å få leie parsell, og tildelingen skjedde etter en sosial profil. Hagene var først og fremst ment for barnefamilier i boligblokker og byleiligheter som rekreasjon, sted for å dyrke egen mat og et fristed.
Kolonihagene i dag
14 kolonihager og to parsellhager i Norge er tilsluttet Norsk kolonihageforbund (NKHF). Disse har fortsatt en sosial profil på flere måter. For det første fastsettes prisene av organisasjonen selv, og i 2006 var topptakst for hytte på maksimum 250 000 kroner. Den som selger sin hytte må gjøre dette til hagens lokale styre. Styret forholder seg deretter til ventelistene der interessenter kan ha stått i flere år. Modellen sikrer kontroll på prisene og unngår markedspriser.
I Oslo er det ca. 1 600 kolonihager/parseller, mens det i Danmark er 61 000. London, Stockholm og andre storbyer i Europa kan vise til en adskillig større antall parseller enn Oslo. I Oslo er det Oslo krets av Norsk kolonihageforbund som håndterer ventelister og overdragelser av parseller.
Kolonihager i Norge
Det er til sammen litt over 2000 parseller fordelt på disse 44 kolonihagene. 1600 av parsellene ligger i Oslo.
Natchez
Natchez er den største byen og fylkessetet til Adams County i Mississippi. Byen hadde 18 464 innbyggere i folketellingen i 2000. Den ble grunnlagt i 1716 og avslutter den sørlige delen av Natchez Trace Parkway. Natchez er kjent i amerikansk historie for sin rolle i utviklingen av Old Southwest, særlig med tanke på sin beliggenhet ved Mississippi.
Anne Nyborg
Hun er oppvokst på Bryn i Østre Aker, ble utdannet ved lærerskole (1959) og arbeidet et par år som lærer. Hun studerte et år i Wiesbaden med Paul Lohmann og senere i Oslo med Anne Brown. Etter to år ved Statens operahøgskole (1964-1965) fikk hun ansettelse ved Den Norske Opera hvor hun i alt sang rundt 50 hovedroller.
Hennes operale karrierestart var i Stopp verden, jeg vil av med blant annet Rolf Just Nilsen (på Edderkoppen, 1964) og som Maria, hovedrollen i My Fair Lady, med Egil Monn-Iversen (Det norske teatret, 1965).
Debuten ved Den Norske Opera i 1966 var som den Summertime-syngende Clara i Porgy and Bess (1966). Hun overtok etter Kari Frisell som Mimi i La Bohème, en rolle hun hadde ofte i tillegg til rollen Pamina i Tryllefløyten, Sophie i Rosenkavaleren, Rosalinde i Flaggermusen, o.s.v. Samme sted satt hun også i styret.
Som sangpedagog har hun vært professor ved Statens Operahøgskole og ved Barratt Due musikkinstitutt.
Siden 1990 har hun hatt over fem hundre oppsetninger på Bryggeteatret, blant annet som slangen Kaa i Jungelboka. Turne for Rikskonsertene med Robert Levin (1990) ble det også.
Eksterne lenker
''
HMAS «Perth»
Tre skip i Royal Australian Navy har båret navnet HMAS «Perth» etter byen Perth i Vest-Australia.
František Donth
František Donth var en tsjekkoslovakisk langrennsløper som konkurrerte på 1920-tallet.
I tidenes første verdensmesterskap i nordiske grener vant han gull på femmila med en vinnertid på 5 timer, 9 minutter og 56 sekunder. Mesterskapet ble arrangert i Donths hjemland Tsjekkoslovakia.
NM i bandy 1992
'''Det 75. Norgesmesterskapet i bandy – 1992'''
Sarpsborg vant seriemesterskapet. Sarpsborg, Mjøndalen, Stabæk, Solberg, Drafn, Skeid, Ready og Røa gikk til kvartfinale. Sarpsborg ble norgesmester etter finaleseier 5-1 over Drafn.
Elite A
Innbyrdes oppgjør fra grunnspillet tatt med i tabellberegningen for Elite A.
Finale
Sarpsborg, 8. mars 1992, 2000 tilskuere.
Dommere: Leif A. Johansen, Osbakken, Bent Ole Bakken, Osbakken og Tor Anker Eriksen, Spa/Bra.
Andrej Kirilenko
Andrej Gennadjevitsj Kirilenko (russisk Андре́й Генна́дьевич Кириле́нко; født 18. februar 1981 i Izjevsk) er en russisk basketballspiller. Han spiller i dag for amerikanske Minnesota Timberwolves. Fra 2001-2011 spilte for Utah Jazz i NBA. Han er 206 cm og spiller forward, og er kjent for sin allsidighet og sitt gode forsvarsspill.
Jean Chalgrin
Jean François Chalgrin (født 1739 i Paris, død 21. januar 1811 samme sted) var en fransk arkitekt, best kjent for å ha designet landemerket Triumfbuen.
Hans neoklassiske orientering fikk han fra sine tidligere studier med neoklassisismens profet Giovanni Niccolò Servadoni og med den radikale klassisisten Ètienne-Louis Boullée i Paris, og som pensionnaire på det Franske Akademi i Roma. Hans tid i Roma stemte overens med en glødende ny interesse i klassisismen blant de unge, franske pensionnaires.
Triumfbuen ble beordret bygd av Napoloen til minne om seierherrene i Emperiet. Monumentet var under konstruksjon da Chalgrin døde.
Hare Krishna
Hare Krishna er et hinduisk mantra, en rytmisk sang basert på gjentakelse av tre ulike navn på guden Vishnu, nemlig Hare,  Krishna og Rama. Gjentakelse av disse tre hellige navnene skal rense sinnet og fjerne belastende karma.
Harekrishna-mantraet kalles gjerne  mahamantra; det store mantra. Det har en lang historie, og omtales i mange gamle hinduiske skrifter.
Ekstatisk sang av denne typen spredte seg i middelalderens India som en del av bhakti-bevegelsen. Her legges det vekt på  følelsemessig  hengivelse til guddommen, i motsetning til yogienes askese og selvdisiplin eller de intellektuelle spekulasjonene i vedanta.
Hare Krishna-mantraet ble kjent i Vesten på 1970-tallet gjennom den hinduiske misjonsbevegelsen ISKCON.
Renault Scénic
Den første generasjonen ble kun levert med fem separate sitteplasser. En fleksibel innredning, et høyt utstyrsnivå og lav pris gjorde at modellen raskt ble en suksess, og mange andre produsenter kopierte senere konseptet. I 1999 fikk Scénic en ansiktsløftning, og samme år presenterte Opel sin utfordrer, Zafira. Denne ble raskt en tøff konkurrent da den tilbød syv sitteplasser, som dessuten kunne felles ned i gulvet, og neste utgave av Scénic, som ble introdusert i 2004, kunne derfor også leveres i en forlenget, syvseters utgave kalt Grand Scénic.
Irvingianisme
Irvingianisme er en innarbeidet men saklig feil betegnelse på den katolsk-apostoliske bevegelse. Uttrykket irvingianisme og irvingianer bygger på den historisk feilaktige tese at Edward Irving var denne bevegelsens grunnlegger og pregende skikkelse.
Fylkesvei 7962
Fylkesvei 7962 går mellom Laukeng og Burfjord i Kvænangen kommune. Veien er 8,9 km lang.
Frem til 2019 hadde veien betegnelsen fylkesvei 363 (Troms).
Stephen Dartnell
Stephen Dartnell (født 30. april 1931, død i 1994) var en britisk skuespiller som spilte i Doctor Who-historiene The Keys of Marinus og The Sensorites i seriens første sesong.
Han spilte også i filmene A Circle of Deception og Oscar Wilde (begge i 1960) og som Jacques One i TV-serien A Tale of Two Cities i 1965.
NM i bandy 1993
'''Det 76. Norgesmesterskapet i bandy – 1993'''
Stabæk vant seriemesterskapet. Stabæk, Mjøndalen, Sarpsborg og Solberg gikk til semifinale.
Sluttspill
7. mars 1993, Hauger kunstis, Bærum, 600 tilskuere.
Dommere: Leif A. Johansen, Osbakken, Harald Nilsen, Ullevål og Jørn Ivar Pettersen, Solberg.
Eris
Eris har flere betydninger:
Rob Marshall
Rob Marshall (født 17. oktober 1960) er en amerikansk teater-, filmregissør og koreograf. Han har blitt nominert til en Tony-pris hele seks ganger. Blitt nominert til Oscar, Golden Globe og vunnet en Emmy. Hans mest kjente verker inkluderer filmen Chicago fra 2002 og nyoppsetningen av Cabaret på Broadway fra 1998.
Lysefjordbrua
Lysefjordbrua er ei tradisjonell hengebru over Lysefjorden i Strand og Sandnes kommuner. Brua ble åpnet i desember 1997 og er 640 meter lang. Hovedspennet er på 446 meter og har sidespenn på til sammen 193 meter. Seilingshøyden er 50 meter. Tårnene på hver side av fjorden er 107 meter høye. Den ene enden av brua står på Giskalineset på Forsand-siden av fjorden og den andre enden kobler broen rett inn på riksvei 13/Ryfylkevegen.
Lysefjordbrua har bedret samferselen i området ved å knytte Forsand og Strand kommune sammen. Innbyggerne i Forsand er ikke lenger avhengige av ferje for å komme til nærmeste by som er Jørpeland. Etter åpningen av brua ble også ferjeavgangene på Høgsfjordsambandet hyppigere med avganger hver halvtime ettersom ferjen kun går mellom kaiene på Oanes og Lauvik og ikke innom kaien på Forsand. Dette har gjort at reisetiden og muligheten for å reise til Sandnes også ble bedret.
I 1999 fikk brua prisen Vakre vegers pris av Vegdirektoratet. Prisen legger mellom annet vekt på de estetiske sidene med veger som får tildelt prisen. Begrunnelsen for at Lysefjordbrua vant var at brua ikke gjorde store naturinngrep i de krevende omgivelsene. Juryen synes den er vakker både på avstand og på nært hold.
Brua har også fått kritikk for andre deler. I koblingene mellom sidespennene og hovedspennet er det store humper som ble kritisert i 2006. Saken var oppe flere ganger i Forsand kommunestyre uten særlig resultat. I sommerferien 2006 ble det enda verre da de midlertidige overlappingene ble dratt utover kjørebanene. Overgangene ble midlertidig reparert i slutten av juli 2006.
Yarmouth
Yarmouth er en kystby i Nova Scotia i Canada, befolkningen var 7162 i 2006. Det er funnet en runestein nær byen som gjør at man tror Leiv Eirikson besøkte stedet. I moderne tid ble stedet befolket fra 1604 som en fransk fiskerlandsby. På 1700-tallet kom det nybyggere fra Massachusetts og slo seg ned her, og under andre verdenskrig var byen treningssenter for soldater. Det ble også opprettet en flystasjon her, den ble etter krigen en sivil flyplass.
Fredhällstunnelen
Fredhällstunnel er en motorveitunnel som går gjennom Fredhällsberget i Fredhäll.
Fredhällstunnelen går fra Fredhällsbroen og passerer så under Hedbornsstigen og Viktor Rydbergs gata. Tunnelen utgjør en del av Essingeleden, og ble åpnet for trafikk 21. august 1966. Hele tunnelen ble imidlertid ikke tatt i bruk før 3. september 1967. Tunnelen har fire kjørefelt i hver retning og består av to separate tunneler som er 210 meter lange. På 1990-tallet gjennomgikk tunnelen en omfattende renovering.
Vladimir Smirnov (langrennsløper)
Vladimir Mikhajlovitsj Smirnov (Владимир Михайлович Смирнов; født 7. mars 1964) er en tidligere kasakhstansk langrennsløper.
Karriere
Smirnov vant OL-gull på 50 km i 1994, sølv på 30 km i OL i 1988, 10 km og 15 km OL i 1994 og bronse på 15 km under OL i 1988.
Smirnov vant også VM-gull på 30 km i 1989, 30, 15 km og 10 km i 1995 og VM-sølv på 15 km og 10 km i 1993, samt bronse på 30 km i samme mesterskap. Han har også VM-bronse på 15 km og 30 km 1991, samt 50 km 1995. Smirnov vant verdenscupen sammenlagt i 1991 og 1994 og har 30 enkeltseirer i verdenscupen. I 1994 ble han sammen med Ljubov Jegorova og Espen Bredesen tildelt Holmenkollmedaljen.
Til tross for at Smirnov i en årrekke var den hardeste konkurrenten til de norske langrennsløperne ble han svært populær hos det norske publikum. Da han vant femmila under OL på Lillehammer ble sangen «Seier'n er vår» spontant endret til «Smirre er vår».
Ramsey
Ramsey (mansk Rhumsaa) er en by på nordsiden av øya Man. Det er den nest største byen på øya etter Douglas og har en befolkning på nær 7 309 (statistikk fra 2006, 7 322 i 2001). Ramsey har i dag Mans største havn med en prominent utstikker kalt for Queen's Pier og var tidligere den viktigste utgangspunktet for reiser til Skottland.
Ramsey er den nordligste endestasjonen for Mans elektriske jernbane og er starten på banen for Manx Grand Prix og Isle of Man TT, de to årlige motorsykkeltevlingene. Terrengstien for turgåere kalt Millennium Way ender i overkant av en km fra sentrum i byen ved vegen A3 ved foten av Sky Hill. Det er en travel handelsgate i byen. Havnen er i daglig i full aktivitet og det finnes en strand for de som vil bade og sol seg. Ramsey er det mest solrike stedet på Man.
Byens myndigheter er Ramsey Town Commissioners, og Ramsey velger også to representanter til House of Keys.
Historie
Ramsey, som ligger i munningen av Mans lengste elv Selby, var selv en gang en øy, og holdt på å bli totalt ødelagt av sjøen i 1630, noe som var en stadig trussel i løpet av 1800-tallet. Den nordligste enden av Man består av et flatt land og det var her mange av øyas tidligste ankom øya. Nordboere, først som vikinger, siden som bosettere, synes også ha kommet til dette området først. Vikinghøvdingen Godred Crovan som hadde kjempet sammen med Harald Hardråde i slaget ved Stamford bru i 1066 kom med en hær til Man i 1069. Rundt tre km fra Ramsey i slaget ved Skakafjell ble et av Mans viktigste slag utkjempet. Med Godred Crovans seier kom et norrønt kongedømme på Man og som dannet og formet grunnlaget for Man som nasjon og mange av de tradisjoner og arv som fortsatt preger øya.
I motsetning til resten av Man er det ingen bygninger av større historisk betydning i Ramsey, med unntak av Ballure Church som har gravregistre tilbake til 1611. I år 1637 ble det nevnt at kirken var bortimot i ruiner, men har i årenes løp blitt gjentatte ganger restaurert.
Muligens kan Ramseys mangel på historiske bygninger skyldes at det har vært mange ødeleggelser grunn krig og invasjoner nettopp her. Godred Crovans sønn Olaf I Godredsson, «den gode prins», ble drept av en øks i Ramsey av sin nevø Ragnvald I Haraldsson i 1153. En annen norrøn-gælisk kriger, Somerled, gjorde en historisk landgang i Ramsey på midten av 1100-tallet, og et århundre senere, ulykkesåret 1313, gjorde Robert Bruce, Skottlands konge, landgang her på veg for å beleire av Castle Rushen. Ved å være den mest bekvemme havnen til England, Skottland, Irland, og Norge har Ramsey opplevd mange hærer som passerte på veg til et annet sted.
I Ramseys bibliotek er det en statue av Amanda Barton som framstiller Godred Crovan og hans sønn Olav som sitter og spiller sjakk.
«Kongelige Ramsey»
Ramsey smykker seg med å bli kalt for «Royal Ramsey» grunnet besøk fra dronning Victoria og prins Albert i 1847, etterfulgt av besøk fra kong Edvard VII og dronning Alexandra i 1907.
Et landemerke i byen er Queen's Pier, en utstikker av jern som ble bygd i 1886. Den har vært stengt i mange år på grunn av sikkerhetssyn mens den tidligere tjente som gangveg. Dronning Victoria gikk i land her i 1847 da det på grunn av høye bølger gjorde det umulig å gå i land i hovedstaden Douglas. Mens dronningen lå sjøsyk ombord i den kongelige yacht var det prins Albert som dro på eventyr på land.
I 2007 ble det nedsatt et eget råd for utrede framtiden for Queen’s Pier, og publikum ble spurt ved hjelp av spørreskjema som ble sendt til 3 200 tilfeldige adresser, 1 800 i Ramsey og 1 400 til resten av øya. Man søkte en så bredt rekke av synspunkter som mulig, fra å gjøre ingenting til restaurering. Analysene av svarene pågår ennå.
Byens navn
Krøniken om kongene av Mann og Øyene nevner byen eller den nordligste bosetningen for året 1250 som Ramsa, en latinsk forkrøpling av Ramsey. Navnet på byen er avledet fra norrønt «villøkselv». Navnet kommer antagelig fra at det vokser mye villøk i området.
Generelt er det et relativt mange stedsnavn av norrøn opprinnelse i jordbruksområdet Ramseys omgivelser. Ramsey ligger ved foten av fjellet Sky Hill ble kalt for Scacafell i Krøniken om kongene av Mann og Øyene i den latinske omtalen av Godred Crovans slag der i 1079, noe som viser at fjellets opprinnelige navn var Skakafjell og ble forvansket til Sky Hill da Man ble anglifisert i økende grad fra 1500-tallet og framover.
Aktiviteter
Byen har flere sportsklubber, blant annet Ramsey Rugby Club, Ramsey Football Club and Ramsey Youth Centre Football Club foruten også et hockeylag, et fotballag som spiller gælisk fotball, svømmelaget Ramsey Ravens og en golfklubb.
Severdigheter
I utkanten av Ramsey ligger Grove Rural Life Museum, også kjent som «The Gibbs of the Grove», som et museum som framstiller livet på landet på 1800-tallet i et typisk velstående landsens hus fra den tiden med dertil innbo og utstyr. Det finnes også sauer av den sjeldne manske rasen loaghtansau med fire horn.
Ikke langt fra Ramsey ligger Curraghs Wildlife Park langs vegen A3, halvveis mellom Kirk Michael and Ramsey.
Utdannelse
Ramsey Grammar School, en mellomskole av typen gymnas har eksistert i Ramsey siden 1681. Den flyttet til Lezayre Road i 1933 og ble huset i en bygning som i dag utgjør østbygningen av dagens skole. I 1939 ble skolen rekvirert av det britiske luftvåpenet RAF for krigstjeneste og ble først gjenåpnet i 1946 med 460 elever. Skolen har i dag over 1000 elever og 140 lærere og personale. Skolen har tre bygninger. En tidligere elev ved skolen var George Isherwood (født 1889), en engelsk rugbyspiller, som gikk på skolen i 1901 før han flyttet over på Dulwich College i London.
Periodisering
Periodisering er et uttrykk som brukes innen regnskapsføring. Periodisering vil si å tidsavgrense. Inntekter skal regnskapsføres i den perioden de er solgt eller tjenester utført, kostnader skal regnskapføres i den perioden de er forbrukt til å skape inntekter eller har hatt sin nyttevirkning for bedriften. På kostnadssiden blir ofte periodisering brukt for å skille mellom utgift og kostnad. En kostnad er en periodisert utgift.
Uttrykket periodisering ble tidligere brukt i skatteretten om regler som avgjør innenfor hvilket inntektsår en inntekt skal komme til beskatning eller en utgift skal fradragsføres. Fra og med den nye skatteloven av 1999 heter dette tidfesting.
Samut Sakhon (provins)
Samut Sakhon (provins) er en provins i det sentrale Thailand som er en av de seks provinsene som utgjør metropolen Stor-Bangkok.
Provinsen ligger i Bangkokbukten, innerst i Siambukten ved munningen av Tha Chin Klong-elva, som er en sideelv til Chao Phraya. Provinsen er fra gammelt av kjent for handel. Den er en av de minste provinsene i Thailand i flateinnhold, men med 486 281 innbyggere i 2000 fordelt på 872,3 kvadratkilometer, kommer den på fjerdeplass i folketetthet i landet med 535 innbyggere pr. kvadratkilometer.
Provinsen har disse tre distriktene (amphoe):
Google Analytics
Google Analytics (forkortet GA) er en gratistjeneste fra søkemotorfirmaet Google som generer detaljert statistikk om besøkende til en nettside. Tjenesten er hovedsakelig rettet mot markedsførere, i motsetning til webmastere og teknologer som nettanalyse-industrien i utgangspunktet var rettet mot.
Democratic Party (Sør-Afrika)
Democratic Party  (DP) var navnet på et sørafrikansk politisk parti som nå heter Democratic Alliance (DA). Selv om navnet stammer fra 1989, eksisterte partiet under andre navn i apartheid–epoken, da det var i parlamentarisk opposisjon til det styrende Nationalistpartiet sin politikk. Etter valget i 1999, ble DP under lederskapet til Tony Leon det offisielle opposisjonspartiet til ANC–regjeringen.
DP hadde en kortlivet allianse med New National Part (NNP) fra 2000 til 2001 og dannet Democratic Alliance (DA). Selv om NNP forlot alliansen, valgte DA å beholde sitt nye navn.